1941 בברית המועצות
אירועים בולטים

10 בינואר – ברית המועצות וגרמניה חתמו על תוספת להסכם מ-1939 (הסכם ריבנטרופ-מולוטוב) המסדיר את נושא ליטא, והפיצוי לגרמניה על כך שליטא סופחה לברית המועצות.
3 בפברואר – צבא גרמניה מתחיל לרכז את הכוחות בחזית מול ברית המועצות.
15 בפברואר – תחילת ישיבות ועידת המפלגה ה-18. מאושרים שינויים בתוכנית החומש שמטרתם להאיץ את ביצוע תוכניות החימוש.
24 במרץ – ברית המועצות מכריזה על התחייבות לעזור לטורקיה במידה והיא תותקף.
13 באפריל – חתימת הסכם הנייטרליות הסובייטי-יפני
1 במאי – מצעד 1 במאי במוסקבה: במוסקבה נערך מצעד ראווה של הצבא האדום לרגל חג האחד במאי, ובו ברית המועצות הפגינה את עוצמתה הצבאית על מנת להרתיע את גרמניה מפני יוזמה התקפית.
5 במאי – ראש גה-אר-או (שירות הביון הסובייטי) העביר ליוסיף סטלין מסמך שממנו עולה כי גרמניה מרכזת  כוחות בגבול עם ברית המועצות.
6 במאי – יוסיף סטלין מונה לראש הממשלה.
15 במאי – יוסיף סטלין מקבל מסמך שמומלץ בו לתקוף את גרמניה כצעד הגנתי.
6 ביוני – גירוש המוני של תושבי ליטא, לטביה ואסטוניה לסיביר. לפי הערכות גורשו כ-300 אלף איש.
13 ביוני – יוסיף סטלין מבטל את הוראת סמיון טימושנקו בהקשר להזזת הכוחות הצבאיים קרוב לגבול עם גרמניה.
14 ביוני – סוכנות הידיעות של ברית המועצות מכריזה על כך שאין בסיס לשמועות על המלחמה הקרבה.
21 ביוני – שגרירות ברית המועצות בברלין מעבירה לממשלת גרמניה מחאה על כך שמטוסי חיל האוויר הגרמני נכנסו מעל ל-180 פעמים לתחום האווירי של ברית המועצות במהלך השבועות האחרונים.
22 ביוני – מלחמת העולם השנייה: איטליה ורומניה (בנות בריתה של גרמניה) מכריזות מלחמה על ברית המועצות.
22 ביוני – מלחמת העולם השנייה: הצבא הגרמני פולש לתחומי ברית המועצות במסגרת מבצע ברברוסה. הצבא האדום נסוג לאורך כל החזית. בשעה 12 ויאצ'סלב מולוטוב נאם ברדיו ומסר הודעה מיוחדת לאזרחי המדינה.
22 ביוני – ראש הכנסייה הרוסית, המיטרופוליט סרגיי, פנה לקהל המאמינים והכריז על תמיכתו בלחימה מול הגרמנים.
22 ביוני – מלחמת העולם השנייה: וינסטון צ'רצ'יל מכריז על כך שבריטניה תעניק את כל הסיוע האפשרי לברית המועצות.
23 ביוני – מלחמת העולם השנייה: הונגריה וסלובקיה מכריזות מלחמה על ברית המועצות.
23 ביוני – הקמת הסטאבקה והעברת הפיקוד העליון על הצבא האדום לגוף הניהולי החדש.
25 ביוני – מלחמת העולם השנייה: פינלנד תוקפת את ברית המועצות כנקמה על ההפסד במלחמת החורף.
27 ביוני – קבלת החלטה על פירוק ופינוי התשתית התעשייתית לערי המזרח. עד לנובמבר 1941 מעל 1500 מפעלי תעשייה פורקו והועברו לחלקים הפנימיים של ברית המועצות.
28 ביוני – מלחמת העולם השנייה: אלבניה מכריזה מלחמה על ברית המועצות.
28 ביוני – הצבא הגרמני נכנס למינסק. בקרב ביאליסטוק-מינסק נהרגו ונפלו לשבי כ-340 אלף חיילי הצבא האדום.
29 ביוני – 17 בנובמבר - מתקפת הצבא הגרמני שמטרתה לכבוש את מורמנסק. המתקפה לא הצליחה והצבא האדום בתמיכת הצי הצפוני הצליח לעמוד בלחימה. כתוצאה מכך בידי ברית המועצות נשאר הנמל של העיר שהיה נקודה חשובה לקבלת סיוע מבריטניה ומארצות הברית דרך הים.
30 ביוני – הקמת ועדת הגנה ממשלתית בראשות יוסיף סטלין. חברי הוועדה - ויאצ'סלב מולוטוב, לברנטי בריה, קלימנט וורושילוב, גאורגי מלנקוב. כל מוסדות הממשל הוכפפו לוועדה.
30 ביוני – ברית המועצות מכריזה על ניתוק קשרים דיפלומטיים עם המשטר הפשיסטי של צרפת.
30 ביוני הצבא הגרמני נכנס ללבוב.
3 ביולי – מלחמת העולם השנייה: יוסיף סטלין קורא לעם הסובייטי לקיים מדיניות התנגדות מסוג "אדמה חרוכה" עד הסוף המר.
5 ביולי – הצבא הגרמני מגיע לגדת נהר הדנייפר.
7 ביולי – יוסיף סטלין נאם בשידור רדיו וקרא קריאה נרגשת לאזרחי המדינה. בנאום זה הכריז שזו מלחמה של כל האזרחים.
7 ביולי – יוסיף סטלין מונה למפקד העליון של הצבא האדום.
7 ביולי – מלחמת העולם השנייה: הכוחות הגרמניים כובשים את אסטוניה מן הסובייטים.
10 ביולי – תחילת הקרבות באזור סמולנסק. הקרבות נמשכים עד ל-10 בספטמבר. במהלך הלחימה נהרגו כ-490 אלף חיילים סובייטים.
12 ביולי – חתימת הסכם שיתוף פעולה צבאי בין ברית המועצות לבין בריטניה.
16 ביולי – חידוש המוסד של קומיסר צבאי בצבא.
16 ביולי – הקטיושה נכנסת לשימוש מבצעי ראשון.
17 ביולי – הקמת אוסטלנד. יחידה מינהלית של הממשל הנאצי לניהול שטחי הכיבוש בלטביה, אסטוניה, ליטא ובלארוס. המרכז ומושבו של המושל היה בריגה.
17 ביולי – חתימת הסכם שיתוף פעולה עם ממשלת צ'כוסלובקיה בגלות.
19 ביולי – יוסיף סטלין מונה לקומיסר עממי לענייני הביטחון.
20 ביולי – החיל האוויר הגרמני מפציץ את מוסקבה.
22 ביולי – מספר מפקדים בכירים של החזית המערבית מוצאים להורג באשמת בגידה במולדת. בשנת 1956 כל המואשמים זוכו מאשמות תוך כדי החזרת הדרגות הצבאיות.
30 ביולי – חידוש היחסים הדיפלומטיים עם פולין.
7 באוגוסט – חיל האוויר הסובייטי מתחיל בסדרת הפצצות על ברלין. למבצע לא הייתה השפעה צבאית של ממש אך ההשפעה המוראלית הייתה גבוהה.
8 באוגוסט – כתוצאה מלחימה באזור אומן נשבו כ-200 אלף חיילים וכ-200 אלף נהרגו או נפצעו.
12 באוגוסט – חתימת הסכם מסחרי עם בריטניה.
13 באוגוסט – תחילת מצור על אודסה שכותרה מכל הצדדים.
20 באוגוסט – הקמת יחידה מנהלית באוקראינה על ידי שלטונות הכיבוש הגרמני. המרכז ומושבו של המושל היו בעיר רובנו.
21 באוגוסט – תחילת מעבר סחורות מבריטניה לנמלי מורמנסק וארכנגלסק בברית המועצות.
24 באוגוסט – מלחמת העולם השנייה: הלופטוואפה מפציץ ספינה אסטונית שהכילה 3500 חיילי הצבא האדום שמועברים מטלין. באירוע נהרגו 598 בני אדם.
25 באוגוסט – הצבא האדום והצבא הבריטי פלשו לאיראן.
28 באוגוסט – פרסום צו מנהלי על ביטול הרפובליקה של גרמנים על הוולגה וגירוש הגרמנים לסיביר. בסך הכל גורשו כ-360 אלף איש. רוב המגויסים לצבא האדום שהיו ממוצא גרמני צורפו למגורשים.
4 בספטמבר – העיר לנינגרד נמצאת בטווח הירי של התותחים הגרמניים.
8 בספטמבר – מלחמת העולם השנייה: המצור על לנינגרד מתחיל. כוחות גרמניים מתחילים מצור על העיר השנייה בגודלה בברית המועצות, לנינגרד.
11 בספטמבר – בעקבות סכנה של כניסת הגרמנים לעיר, כל העצורים בכלא המרכזי בעיר אוריול מוצאים להורג.
12 בספטמבר – תחילת אספקת תחמושת ומוצרים חיוניים לעיר לנינגרד דרך אגם לדוגה.
18 בספטמבר – כוחות של הצבא האדום בסביבת קייב כותרו.
18 בספטמבר – בהתאם לפקודת משרד הביטחון, הוענק שם התואר "גברדייסקי" ל 4 אוגדות שהצטיינו בקרבות. בהמשך הוענק תואר זה עבור גבורה בשדה הקרב  ליחידות נוספות של הצבא.
24 בספטמבר – חתימת הסכם אטלנטי בלונדון. מעתה ברית המועצות, בריטניה וארצות הברית הן שותפות למלחמה.
26 בספטמבר – כוחות צבא באזור קייב הפסיקו את הלחימה. כ-600 אלף חיילים נשבו.
29 בספטמבר – 30 בספטמבר - הריגת יהודים בבאבי יאר בקייב. תוך יומיים נהרגו מעל 30 אלף יהודים.
29 בספטמבר – ועידת ראשי המדינות הנלחמות בגרמניה במוסקבה.
30 בספטמבר – תחילת הקרב על מוסקבה.
1 באוקטובר – חתימת הסכם על העברת עזרה מארצות הברית במסגרת השאל-החכר.
7 באוקטובר – כיתור כוח צבאי גדול של הצבא האדום מערבית למוסקבה. היקף הכוח המכותר הוא כ-700 אלף חיילים.
8 באוקטובר – הצבא הגרמני הגיע לשפת ים אזוב.
16 באוקטובר – מוסדות הממשל הסובייטי עוברים לעיר קויבישב בעוד שיוסיף סטלין נשאר במוסקבה.
16 באוקטובר – הצבא האדום עזב את העיר אודסה.
19 באוקטובר – פינוי הממשלה והסגל הדיפלומטי לקויבישב.
30 באוקטובר – הצבא הגרמני התחיל במצור על סבסטופול.
30 באוקטובר – ארצות הברית מאשרת תוכנית עזרה לברית המועצות בהיקף של מיליארד דולרים (כ-13.5 מיליארד דולרים לפי המדד של 2007)
6 בנובמבר – מנהיג ברית המועצות, יוסיף סטלין, קובע כי למרות שנהרגו כ-350,000 חיילים סובייטים במתקפות הגרמניות עד כה, הגרמנים איבדו כ-4,500,000 חיילים וכי הניצחון הסובייטי קרוב. אין קשר בין המציאות והודעה זו, בפועל האבדות של הצבא האדום היו גבוהות בהרבה ואבדות וורמאכט היו נמוכות מהמוצהר על ידי סטלין.
7 בנובמבר – המצעד הצבאי המסורתי במוסקבה. מיד לאחר המצעד, הכוחות חוזרים לחזית. יוסיף סטלין נאם מעל המוזולאום של לנין.
7 בנובמבר – חיל האוויר הגרמני מטביע ספינה שעל סיפונה הפצועים מסבסטופול. ההערכה היא כי מעל ל-5000 בני אדם טבעו באירוע.
12 בנובמבר – בעת שקרב מוסקבה היה בתחילתו, הטמפרטורות במוסקבה צנחו ל 12- מעלות צלזסיוס ובעקבות כך ברית המועצות שיגרה כוחות רכובים על מגלשי סקי בפעם הראשונה נגד הכוחות הגרמנים ששהו בקרבת העיר.
16 בנובמבר – הופסקה העברת האספקה ללנינגרד הנצורה דרך הים. הקשר היחיד עם העיר הוא באמצעות חיל האוויר.
20 בנובמבר – הצבא הגרמני נכנס לרוסטוב על דון.
20 בנובמבר – מנת המזון לתושבי העיר לנינגרד קוצצה ל-250 גרם לחם למועסקים בעבודה ו-125 גרם לחם ליתר התושבים.
22 בנובמבר – פתיחת ציר אספקה ללנינגרד על הקרח של אגם לאדוגה. הציר קיבל שם "דרך החיים".
25 בנובמבר – 29 בנובמבר - הוצאות להורג המוניות של יהודים בקובנו. נהרגו מעל ארבעת אלפים יהודים.
27 בנובמבר – קרב אנשי פנפילוב בסביבת מוסקבה.
28 בנובמבר – הצבא האדום מצליח לשחרר את רוסטוב על דון. זו פעם ראשונה שעיר בסדר גודל זו שוחררה מכיבוש גרמני.
29 בנובמבר – אדולף היטלר מכריז על תבוסת הצבא האדום וסיום עקרוני של המלחמה.
5 בדצמבר – תחילת מתקפת נגד של הצבא האדום בסביבת מוסקבה.
16 בדצמבר – שיחות במוסקבה עם שר החוץ הבריטי אנתוני אידן על המשך שיתוף פעולה צבאי.
16 בדצמבר – בעקבות מתקפת נגד של הצבא האדום בסביבת מוסקבה החלה נסיגה של הגרמנים. בסופו של דבר, בתחילת ינואר 1942 החזית התייצבה כ-100-250 ק"מ מערבה מקו התקדמות מרבי של הורמאכט.
26 בדצמבר – נחיתת כוחות של הצבא האדום בחצי האי קרים במהלך קרב קרץ'. הצבא האדום נכנס לקרץ'.